tomron87/hebrew-wikipedia-sentences-corpus huggingface dataset:
בפברואר 2023 הודלף קטע קצר באיכות נמוכה של השיר, ובהמשך מספר קטעים נוספים ולבסוף השיר המלא.
ב-17 במרץ 2023 הפך השיר זמין בפלטפורמות הסטרימינג, כאשר עטיפתו היא העטיפה הרשמית של Lover, וכן נכלל במיני-האלבום "The More Lover Chapter", שמכיל מספר רצועות נוספות מ-Lover.
כעשר שעות לאחר צאתו, הגיע השיר למקום הראשון במצעד ה-iTunes האמריקאי, והיה לשיר ה-57 של סוויפט שעשה זאת.
השיר עוסק, ככל הנראה, בעברו הרומנטי של בן זוגה הנוכחי, השחקן הבריטי ג'ו אלווין, כאשר סוויפט מודה לאהבותיו הקודמות על שהפכו אותו לאדם שהוא כיום.
"All of the Girls You Loved Before" בוצע באצטדיון ליווייס בסנטה קלרה ב-29 ביולי 2023 יחד עם השיר "Stay Stay Stay".
"All We Know" הוא סינגל של הצמד המוזיקלי האמריקאי הצ'יינסמוקרס בשיתוף פעולה עם הזמרת-יוצרת האמריקאית פיבי ראיין .
השיר יצא ב-29 בספטמבר 2016 בהוצאת חברות התקליטים דיסרופטור רקורדס וקולומביה רקורדס.
השיר מופיע כסינגל הרביעי במיני-אלבום השני של הצמד, Collage.
השיר נכתב על ידי אנדרו טגארט, שיי מרטין ונירוב אסלאם, והופק על ידי הצ'יינסמוקרס.
נכון לספטמבר 2023, השיר הושמע למעלה מ-413 מיליון פעמים ביוטיוב, ולמעלה מ-575 מיליון פעמים בספוטיפיי.
אזורתוארמכירותאוסטרליה (ARIA)3× פלטינה210,000קנדה (Music Canada)2× פלטינה160,000דנמרק (IFPI Danmark)זהב45,000צרפת (SNEP)זהב66,666איטליה (FIMI)פלטינה50,000מקסיקו (AMPROFON)פלטינה+זהב90,000ניו זילנד (RMNZ)זהב15,000שוודיה (GLF)2× פלטינה80,000שווייץ (IFPI Switzerland)זהב15,000הממלכה המאוחדת (BPI)כסף200,000ארצות הברית (RIAA)פלטינה1,000,000
"All for You" הוא סינגל של להקת הסינת'-פופ הבריטית יירס אנד יירס.
השיר יצא ב-27 ביוני 2018 בהוצאת חברת התקליטים פולידור רקורדס.
השיר מופיע כסינגל השלישי באלבום האולפן השני של יירס אנד יירס, Palo Santo.
השיר נכתב על ידי אולי אלכסנדר, מארק ראלף וגרג קורסטין, והופק על ידי גרג קורסטין.
נכון לאוקטובר 2023, השיר הושמע למעלה מ-59 מיליון פעמים בספוטיפיי, ולמעלה מ-14 מיליון פעמים ביוטיוב.
אזורתאריךפורמטחברת תקליטיםהערותעולמי 27 ביוני 2018הורדת מוזיקה, הזרמת מוזיקה פולידור רקורדס
"All by Myself" הוא סינגל של התקליטן הברזילאי אלוק, התקליטן הבריטי סיגלה והזמרת-יוצרת הבריטית הבריטית אלי גולדינג.
השיר יצא ב-7 באוקטובר 2022 בהוצאת חברת התקליטים אלוק מיוזיק ו-B1 רקורדינגס.
השיר מופיע במהדורת הדלוקס של אלבום האולפן החמישי של גולדינג, Higher Than Heaven.
השיר נכתב על ידי אלוק, אנדרו וולס, אנתוני רוסומנדו, אלי גולדינג, מרטין גור, OhYes וטום מאן, והופק על ידי אלוק, סיגלה, אנדרו וולס ו-OhYes.
נכון לנובמבר 2023, השיר הושמע למעלה מ-2 מיליון פעמים ביוטיוב, ולמעלה מ-118 מיליון פעמים בספוטיפיי.
אזורתאריךפורמטחברת תקליטיםהערותעולמי 7 באוקטובר 2022הורדת מוזיקה, הזרמת מוזיקהאלוק מיוזיק, B1 רקורדינגסאיטליה 13 באוקטובר 2022איירפליי
"All by Myself" הוא סינגל ובלדת פופ שנכתב ובוצע על ידי האמן האמריקאי אריק כרמן.
השיר יצא לאור בדצמבר 1975 כסינגל מתוך אלבום האולפן הראשון של כרמן, שגם הוא נקרא אריק כרמן.
מאז השקתו, השיר הפך ללהיט המזוהה ביותר של כרמן שגם במותו הוא הוצג בתור הזמר שמאחורי הסינגל.
השיר זכה לגרסאות כיסוי רבות על ידי אמנים שונים ברחבי העולם.
גרסת הכיסוי המפורסמת ביותר היא של סלין דיון.
לפני שהחל את דרכו כסולן, אריק כרמן היה חבר בלהקת הפופ-רוק "The Raspberries".
במהלך תקופת זו, בה חש תחושות של בדידות ונטישה, נכתב השיר "All by Myself".
כרמן סיפר כי חלק הסולו של השיר נכתב ראשון, והוא הוסיף בכל פעם עוד ארבע תיבות עד שבסופו של דבר הושלם השיר.
השיר זכה לאזכור משמעותי בסצנה מתוך הסרט יומנה של ברידג'ט ג'ונס, כאשר הדמות הראשית, ברידג'ט, שרה את השיר בבדידותה תוך כדי שתיית יין ואכילת ג'אנק פוד, לבושה בפיג'מה.
הסצנה הפכה לאחת הרגעים הזכורים ביותר בקולנוע המודרני, והיא משקפת את התחושה האוניברסלית של בדידות ורצון בשינוי, ומחזקת את הזיקה בין השיר לתרבות הפופולרית.
"All by Myself" מאופיין בקצב 4/4 ובונה על מבנה קלאסי של קופלה-פזמון.
השיר נפתח בקטע פסנתר שקט ומתפתח לפזמון עם מילים המשקפות כאב ותשוקה.
סולו פסנתר רגשי מהווה את החלק המרכזי של היצירה, ומוביל לשיא בו כרמן מבטא בעוצמה ופאתוס את התחושות של בדידות והשאיפה למצוא אהבה.
אריק כרמן ביצע את "All by Myself" ואת "Never Gonna Fall in Love Again", להיט ההמשך שלו, בתוכנית הטלוויזיה ספיישל חצות ב-23 ביולי 1976 (עונה 4, פרק 37).
השיר, שהיה הסינגל הראשון מאלבומו הסולו הראשון של כרמן לאחר עזיבתו את להקת הפאוור פופ "The Raspberries", יצא לאור בדצמבר 1975. הבילבורד תיאר את השיר כ"בלדת רוק מרהיבה...
המשקפת באופן נאמן את הרגש העמוק ביותר של הרוק".
בנוסף הקאש בוקס העריכה כי כרמן "תפס את העוצמה הקולית של לפחות שניים משלושת הבי ג'יז ונראה שהשתמש גם ביכולות הליריות של פול מקרטני".
"רקורד וורלד" ציין כי כרמן "מתלונן על רקע של מיתרים מדורגים על הנאה עצמית זו מאלבומו האחרון".
All In (בעברית: אול אין) היא רשת פודקאסטים מהגדולות בישראל.
בין מייסדיה נמנים שגיא ברגמן המשמש כמנכ"ל החברה, ואיתמר רועי כעורך הראשי.
החברה הוקמה כמשרד פרסום בשם "דאון דה פילד" (Down the field).
המשרד נתן שירותי הפקת תוכן לחברות וארגונים.
בין היתר, ביוני 2016 השיקו את סדרת ישראל 2030 במסגרת סדרת אירועי הלילה הלבן בתל אביב.
בנובמבר 2018 החלה החברה להפיק לראשונה פודקאסטים לחברות מסחריות כמוצר תוכן.
בדצמבר 2020, החלה לראשונה החברה להפיק הפקות מקור מתוך מטרה להפוך לכלי תקשורת שבו יש הפקות מקוריות לצד הפקות מסחריות.
ההפקה המקורית הראשונה הייתה הפודקאסט המצולם "מחליטים מהבטן", שעלה לאוויר בדצמבר 2020 ובו מאמן הכדורסל פיני גרשון אירח דמויות מעולמות הספורט והפוליטיקה.
בפרק הראשון הוא אירח את יאיר לפיד.
לאחר מכן, לראשונה תחת המותג All•in, השיקה החברה פודקאסט פוליטי שמגיש העיתונאי לשעבר נדב פרי.
תחילה נקרא הפודאקסט "הון שלטון", ולאחר מכן כשהושמעה ביקורת בנושא הוחלף שמו ל"הפודקאסט של נדב פרי".
"דני קליין מדבר על הכל".
ביולי 2023 אירח נדב פרי בפודקאסט את אבישי רביב שכונה "שמפניה" בתקופה שבה שירת בחטיבה היהודית בשב"כ.
במאי 2023 לאחר פטירתו של יהונתן גפן ניערך פרק מיוחד לזכרו בפודקאסט "באות בזמן", שבו נורית גפן, אם ילדיו, מספרת על החיים במחיצתו של יהונתן לאורך שנות נישואיהם.
בינואר 2023 התראיינה נעמי לויצקי, מחברת הספר "העליונים" והביוגרפיה "כבודו" על אהרון ברק לפודקאסט של נדב פרי ובו סיפרה לראשונה: "אמרתי לברק שחייבים שופט מרוקאי, והוא ענה לי 'אני רוצה אבל אין'".
בחודש אוגוסט 2024 התראיין גל הירש, הממונה על השבויים והנעדרים, בפודקאסט של נדב פרי ובו הגיב על הטענות שממשלת ישראל מונעת את עסקת חטופים: "זו עלילה, מעולם לא טירפדנו עסקה".
באוגוסט 2024 התראיין פרופסור רון שפירא, שופט מטעם ישראל בבית הדין בהאג לפודקסט איפכא מסתברא שמגיש העיתונאי אבישי גרינצייג ובו אמר: "המפגינים נגד ההפיכה המשטרית נגעלים ממזרחים".
העיתונאית החוקרת גלי גינת פרסמה בפודקסט "רצח בקומה השניה" את פרשיית הרצח של מרוות אבו ג'ליל משפרעם שבה עומד לדין אשרף תחימר.
הפודקסט מספק ראיות חדשות בפרשה ומתאר, בין היתר, את מאבקה של עו"ד סיגל עפרוני ז"ל מהסניגוריה הציבורית לזיכויו של אשרף.
הפודקסט קיבל ציון לשבח בפרס ע"ש דליה סיגן ז"ל ליצירתיות ברדיו שניתן מטעם תאגיד השידור הציבורי "כאן".
בנימוקי השופטים נכתב: "כל השופטים, ללא יוצא מן הכלל, התרשמו מהעבודה המורכבת, המרתקת והמקצועית שנעשתה בהסכת.
הוא מציג מקרה אמיתי בצורה של סיפור מתח מורט עצבים, ודורש עשייה מורכבת של איסוף חומר, עיבוד ותסרוט מדויקים.
ההסכת לא רק שעשוי ביצירתיות ובמקצועיות, הוא גם מציב זרקור על מקרים אנושיים חשובים שדורשים תשומת לב חברתית".
בחודש נובמבר 2024 התראיין יו"ר מפלגת רע"מ, ח"כ מנסור עבאס, ובו התייחס ליחסי יהודים ערבים בישראל: "לא צריך הסכם שלום בין יהודים וערבים בישראל הוא דה פקטו קיים".
"מושג ירוק" - פודקאסט מבית מורנינג.
פודקאסט שבו נותנים כלים לעצמאים בסוגיות שונות.
"קול הרופאים" מבית טבע ישראל - פודקאסט שבו בכירי הרופאים בישראל נותנים מידע רפואי מהימן בסוגיות רפואיות שונות.
"פרוידקאסט" - פודקאסט מבית החברה הפסיכואנליטית בישראל שבו מתארחים אנליטיקאים בכירים ודנים בסוגיות מקצועיות: חלומות, חירות, תרבות וספרות ונושאים נוספים.
שיחת קיבוץ - הפודקסט מבית יד יערי ויד טבנקין.
מגישים עיתונאי 'הארץ', חן מענית, בן קיבוץ הזורע ורעות מישור, יוצרת ובמאית דוקומנטרית, בת קיבוץ דליה.
הפודקסט עוסק באידיאל הקיבוצי בדגש על אירועי 7 באוקטובר.
התארחו בו בין היתר: יעל נאמן, יעל דן, מוקי צור, פרופ' אניטה שפירא, סיון קלינגבייל, אורי משגב, יונתן שמריז ועוד.
מכניסים אורחים - הפודקסט של הרבעון הרביעי: מגישים יו"ר התנועה, ד"ר יואב הלר, וחברי התנועה.
בפרק הראשון של הפודקסט התארח השר משה ארבל שאמר: "אין הצדקה שמי שלא לומד תורה, לא ישרת בצבא, הציבור החרדי צריך לעשות חשבון נפש".
נשמע כמו סרטן - הפודקסט מבית הקרן לחקר הסרטן בישראל.
בכל פרק מארח עיתונאי בכיר את אחד מחוקרי הסרטן הבכירים בישראל לשיחה שעוסקת בפריצות הדרך בתחום חקר הסרטן.
בין היתר, העיתונאי אסף ליברמן ראיין את פרופסור יעקוב חנא, חוקר ישראלי בעל שם עולמי בתחום תאי הגזע העובריים.
מנתחים את זה - הפודקסט של הרצליה מדיקל סנטר.
בכל פרק מתארח כירורג בתחום מסוים שמציג את הטכנולוגית החדשניות ביותר בתחום הניתוחים הפולשניים.
בין היתר התארח ד"ר עדו נחמני בפרק שעסק בסרטן הלבלב, פרופ' עופר יוסיפוביץ בפרק שעסק בסרטן הערמונית, ד"ר אילנית מלר בתחום ניתוחי הבריאטריה ועוד.
All You Need Is Kill הוא רומן מדע בדיוני יפני מאת הירושי סאקוראזאקה , אשר פורסם במקור ביפן בשפה היפנית בשנת 2004.
העלילה מתמקדת בקייג'י קירייה, אשר התגייס לצבא ההגנה המאוחד בעקבות פלישת חוצנים ונהרג במהלך הקרב הראשון שלו, אך הוא נקלע ללולאת זמן אשר מאלצת אותו לחיות את אותו היום שוב ושוב, כאשר באופן זה הוא צובר ידע רב ומצליח לשפר את כישורי הלחימה שלו באופן מהותי.
באחד מלולאות הזמן קייג'י פוגש את החיילת הקשוחה והמעוטרת ריטה ורטאסקי אשר מודעת גם היא לתופעת לולאות הזמן.
בעקבות כך השניים מחליטים לשתף פעול על מנת למצוא דרך לסכל את פלישת החוצנים.
קייג'י קירייה (キリヤ・ケイジ) - הגיבור הראשי אשר מגויס לצבא ומוצא עצמו בלולאת זמן אשר מסייעת לו להפוך מחייל מפוחד וחסר ניסיון ללוחם קשוח ומיומן היטב.
ריטה ורטאסקי (リタ・ヴラタスキ) - חיילת מעוטרת וקשוחה.
ריטה התגייסה לצבא לאחר שהוריה נהרגו על ידי החוצנים.
בדומה לקייג'י גם ריטה הייתה גם בלולאת זמן נפרדת אשר סייעה לה לשפר את כישורי הלחימה שלו באופן מהותי.
שאסוטה ריירו קאטה (シャスタ・レイル・カーター) - המכונאית של ריטה.
בארטורומה פרו (バルトロメ・フェレウ) - סמל במחלקה של קייג'י.
הרומן עובד למאנגה אשר נכתבה על ידי ריוסוקה טאקוצ'י ואוירה על ידי טאקשי אובאטה.
המאנגה פורסמה במקור במגזין Weekly Young Jump בשנת 2014.
בשנת 2014 יצא לאקרנים סרט הלייב-אקשן ההוליוודי "קצה המחר" אשר הוא עיבוד קולנועי לרומן.
בסרט, אשר בוים על ידי דאג לימן והופק על ידי אולפני האחים וורנר וחברת Village Roadshow, מככבים טום קרוז בתפקיד וויליאם קייג' (המקביל בסרט לדמותו של קייג'י קירייה ברומן) ואמילי בלאנט בתפקיד ריטה ורטאסקי.
עלילת הסרט מתרחשת בסרט במערב אירופה במקום ביפן, והקרב מתרחשת בנורמנדי ומתחיל בנמל התעופה הית'רו.
הסוף של הסרט שונה באופן מהותי מהרומן.
"All Those Years Ago" (מאנגלית: "כל אותן שנים לפני כן") הוא שיר מאת המוזיקאי האנגלי ג'ורג' האריסון.
השיר יצא לאור כסינגל,שהה שלושה שבועות במקום השני במצעד הבילבורד הוט 100 והגיע לשיאו למקום ה-13 במצעד הסינגלים הבריטי.
הוא גם הגיע לראש מצעד הסינגלים של RPM בקנדה ושהה שבוע אחד במקום הראשון במצעד השירים העכשוויים למבוגרים.
"All Those Years Ago" הייתה ההקלטה הראשונה בה הופיעו האריסון, מקרטני וסטאר מאז הקלטת השיר "I Me Mine"ב-1970, והקלטתם המשותפת האחרונה עד "Free as a Bird" ב-1995. מוזיקאים נוספים שהופיעו בשיר כוללים את אל וריי קופר.
"All You Need to Know" הוא סינגל של גריפין וסלנדר בשיתוף פעולה עם קאלה למן, שיצא ב-27 במרץ 2019 בהוצאת חברות התקליטים דארק-רום רקורדס וגפן רקורדס.
השיר מופיע באלבום האולפן הראשון של גריפין, Gravity, כסינגל השישי של האלבום.
השיר נכתב על ידי גריפין, פטרסון, קאלה למן ו-SLY, והופק על ידי גריפין, סלנדר ו-SLY.
נכון לדצמבר 2025, השיר הושמע למעלה מ-218 מיליון פעמים בספוטיפיי, ולמעלה מ-47 מיליון פעמים ביוטיוב.
All your base are belong to us (בתרגום חופשי: "כל הבסיס שלכם הם שייכים לנו"; במקור היפני: "君達の基地は、CATSが全ていただいた", בסיסיכם נלקחו כולם על ידי CATS)
הוא ביטוי סלנג באינטרנט שמקורו בתרגום קלוקל לאנגלית של המשחק היפני Zero Wing אשר הצית בשנת 2001 תופעת אינטרנט הנמשכת בממדים קטנים יותר גם כיום.
במקומות מסוימים מקובלות גם הצורות המקוצרות: AYBAB2U, AYBABTU, All your base ו־AYB.
מקור הביטוי הוא בסרטון הפתיחה של המשחק היפני Zero Wing, שתורגם לאנגלית והופץ באירופה בשנת 1992. סרטון הפתיחה תורגם כולו בצורה קלוקלת.
הביטוי החל להופיע בפורומים שונים באינטרנט בשנת 1998. בשנת 2001 פורסם וידאו קליפ לשיר פרודי המבוסס על הביטוי לפורטל הפלאש הפופולרי Newgrounds.
הסרטון זכה למיליוני צפיות, ומשם התפשט הביטוי ברחבי הרשת באמצעות ממים, פוסטים, ותוכן דומה.
לעיתים הוחלפה המילה "base" במילה אחרת, ובכך קיבל הביטוי משמעות נוספת המתארת באופן כללי תוקפנות ושתלטנות של אדם מסוים.
בנוסף לביטוי "all your base", בסרטון הפתיחה מופיעים תרגומים תמוהים נוספים כגון "Somebody set up us the bomb" ו־"What you say".
גם הם זכו לפרסום ברשת.
הביטוי מהווה דוגמה קלאסית לצורה בה האינטרנט מסייע להפצת ביטויים שלא היו מקבלים חשיפה תקשורתית במדיומים אחרים כמו הטלוויזיה, הרדיו והדפוס.
All the Right Reasons (בעברית: כל הסיבות הנכונות) הוא אלבום האולפן החמישי של ניקלבק, להקת הרוק-פוסט גראנג' הקנדית.
האלבום יצא לאור ב-4 באוקטובר 2005, והוא הראשון שבו משתתף מתופף "3 דורז דאון" לשעבר, דניאל אדייר, שהחליף את המתופף הקודם של הלהקה- רייאן ויקדל.
את כל המילים לשירים כתב סולן ניקלבק צ'אד קרוגר.
האלבום מכר כ-325,000 עותקים בשבוע הראשון, והיה בעשרת הגדולים ברשימת השבועון של הבילבורד האמריקאי.
הוא גם שהה ארבעה שבועות במקום הראשון במצעד האלבומים הקנדי.
האלבום מכר כ-7 מיליון עותקים בכל רחבי העולם (מתוכם כ-5 מיליון רק בארצות הברית).
באוקטובר 2008 הוכרז כי האלבום מכר מעל ל-8 מיליון עותקים בארצות הברית בלבד.
ב-21 בנובמבר 2006 זכה בפרס "אלבום הפופ-רוק הטוב ביותר" בטקס פרסי המוזיקה האמריקאים, ובדצמבר של אותה שנה קיבל בארצות הברית את הפלטינה החמישית שלו.
Photograph - אחד השירים הכי מצליחים של הלהקה.
רשם מיליון הורדות דיגיטליות אחרי 28 שבועות.
Animals - הופץ רק לרדיו בארצות הברית ואוסטרליה.
ועל פי חברי הלהקה זהו "שיר האהבה היחיד שלנו".
Savin' Me - הופץ בארצות הברית בפברואר 2006.
Rockstar - הופץ רק בארצות הברית באוגוסט 2006.
If Everyone Cared - הופץ באוסטרליה באוקטובר 2006.
Side Of A Bullet - אינו סינגל רשמי של הלהקה אך זכה להשמעות ברדיו בארצות הברית.
Allgemeine Zeitung des Judentums (בראשי תיבות: A.Z.J; אַלגֶמַיינֶה צַייטוּנג דֶס יוּדֶנטוּמס, מילולית: "עיתונה הכללי של היהדות") היה כתב עת יהודי-גרמני שהוקדש לנושאים מעולמה של היהדות, בדגש על ענייניה של יהדות גרמניה.
כתב העת יצא לאור ברציפות בין השנים 1837–1922. הוא היה העיתון היהודי-גרמני שיצא לאור ברציפות במשך הזמן הארוך ביותר.
העיתון תפס את מקום "שולמית", שהחליף בשעתו את "המאסף".
עורכו הראשי ומייסדו היה לודוויג פיליפסון, רב רפורמי ופעיל ציבור.
כתב העת נוסד בשנת 1837 בלייפציג, ובהמשך הודפס בברלין.
הגיליון הראשון הודפס ב-2 במאי 1837, ומטרתו המוצהרת הייתה לקדם את הידע ההיסטורי של היהודים אודות עמם.
אך עסק באופן שוטף גם ביתר תחומי העניים של יהודי גרמניה: פוליטיקה, דת, ספרות יהודית וכללית, היסטוריה ופילולוגיה.
לכתב העת צורף מעת לעת מוסף ספרותי.
ב-1839 הפך כתב העת לשבועון.
בעת הקמת כתב העת הושם דגש על עיתונות בלתי-תלויה, ולכן לא נעזרו העורכים בתמיכה או סבסוד של כל גוף יהודי רשמי.
כתב העת הופץ בכל רחבי אירופה היהודית.
לאחר פטירת העורך הראשון לודוויג פיליפסון, ערך את כתב העת גוסטב קרפלס (החל מ-1890).
מו"ל העיתון בתקופת קרפלס היה איל העיתונות היהודי רודולף מוסה.
בשנותיו הראשונות של כתב העת השתתפו בכתיבת מאמרים בו חוקרים כמו גבריאל ריסר, אליקים כרמולי, שד"ל, לאופולד צונץ, יהודה ליב דוקעס, יוליוס פירסט, לאופולד לעף, פרנץ דליטש, אהרן ילינק, אברהם גייגר ויצחק מרדכי יוסט.
בשנים מאוחרות נקרא כתב העת: "עיתון ה-CV: ביטאון האגודה המרכזית של אזרחים גרמנים בני הדת היהודית".
Allkpop (בעברית: אול קיי-פופ) הוא בלוג העוסק בקיי-פופ בשפה האנגלית אשר ממוקם בארצות הברית.
האתר הושק ב-30 באוקטובר 2007 והמטה המרכזי שלו ממוקם באדג'ווטר שבניו ג'רזי.
האתר נמצא בבעלות ומנוהל על ידי החברה, 6Theory Media.
אול קיי-פופ הוא אחד מאתרי החדשות של קיי-פופ הנקרא ביותר עם מעל שבעה וחצי מיליון קוראים בחודש, והכתבות שלו לעיתים קרובות מצוטטות על ידי פרסומים רבים ברחבי העולם.
ברשימה שנערכה של האתרים הכי שימושיים, העיתון בשפה האנגלית The Korea Herald, כינה את האתר אול קיי-פופ כ"מבשר החדשות המהיר ביותר" של קיי-פופ.
Alles mit Gott und nichts ohn' ihn (בעברית: הכל עם אלוהים ומאום בלעדו) רי"ב 1127, היא קנטטה שהלחין יוהאן סבסטיאן באך.
הוא ביצע את היצירה באוקטובר 1713 לכבוד יום הולדתו ה-52 של פטרונו, ויליאם ארנסט, דוכס סקסה-ויימאר .
הקנטטה לא הייתה ידועה עד מאי 2005, אז גילה אותה החוקר מיכאל מול (Michael Maul) במסגרת עבודתו במוסד "ארכיב באך" החוקר את חייו ועבודתו של באך.
הפעם הקודמת שנמצאה יצירה לא ידועה של באך, הייתה 70 שנים קודם לכן, ב-1935.
ב-1708 מינה הדוכס את באך לתפקיד נגן עוגב ומנהל הקונצרטים בבית התפילה הדוכסי בוויימאר.
המוטו של הדוכס היה המשפט בלטינית Omnia cum Deo et nihil sine eo.
התאולוג יוהאן אנטון מיליוס (Johann Anton Mylius) תרגם אותו לגרמנית, וכתב טקסט שמבוסס עליו ומהלל את הדוכס.
הקנטטה מורכבת משנים-עשר חלקים, כאשר כל אחד מהם נפתח במוטו.
הוא שילב כאקרוסטיכון את שמו של הדוכס שמורכב מהאות הראשונה של המילה השלישית בשורה השנייה של כל חלק.
דפי הפרטיטורה נמצאו בספריית הדוכסית אנה אמליה בויימאר.
הקנטטה היא למעשה אריה לסופרן שמלווה בשני כינורות, ויולה, צ'לו ובאסו קונטינואו.
המוזיקה פשוטה וחוזרת על עצמה במבנה סטרופי.
זמן קצר לאחר גילויה החלו מנצחים לבצע הקלטות שלה, בהם ג'ון אליוט גרדינר וטון קופמן.
עשור של שיר) הוא אלבום האוסף הראשון בשפה האנגלית של הזמרת הקנדית סלין דיון.
אלבום האוסף יצא לאור על ידי חברות התקליטים קולומביה רקורדס, אפיק רקורדס ו-550 מיוזיק, ב-12 בנובמבר 1999.
עם יציאתו כבש האלבום את פסגת מצעד הבילבורד 200, ואת פסגת מצעד האלבומים הבריטי.
האלבום משלב בתוכו להיטים ישנים של הזמרת לצד שירים חדשים.
על השירים החדשים של האלבום דיון עבדה בעיקר עם המפיק דייוויד פוסטר אך בין היתר עבדה גם עם מפיקים כמו מקס מרטין, ג'ים סטיינמן, רוברט ג'ון "מאט" לאנג, ג'יימס הורנר ומאט סרלטיק.
האלבום קיבל ביקורות חיוביות מהמבקרים.
את העיקר השבחים קיבל הסינגל הראשון מהאלבום "That's the Way It Is" והבלדה "If Walls Could Talk".
אם כי חלק מהמבקרים גם מתחו ביקורת על כך שיש הרבה שירים חדשים ופחות מדי להיטים.
האלבום זכה להצלחה חסרת תקדים בעולם.
הוא הגיע למקום הראשון בכל מדינה מרכזית בעולם, הוא מכר 8.1 מיליון עותקים בארצות הברית ובכך זכה למעמד של 8 פלטינות, באירופה האלבום מכר 5 מיליון עותקים, בקנדה האלבום מכר מיליון עותקים ובכך הגיע למעמד יהלום, וביפן האלבום הגיע למעמד יהלום כפול עם מכירות של 2 מיליון עותקים.
נכון לינואר 2012 מכירות האלבום עומדות על 17 מיליון עותקים.
הסינגל הראשון מהאלבום "That's the Way It Is" זכה להצלחה רבה בעולם ובין היתר הגיע למקום ה-6 במצעד האמריקאי ובנוסף זכה לביקורות חיוביות.
הסינגלים הבאים מהאלבום שוחררו במספר מדינות בלבד ללא כל קידום של דיון כחלק מההפסקה שעשתה ממוזיקה באותה תקופה.
All the Hits Tour הוא סיבוב ההופעות המשותף של מריה קארי וליונל ריצ'י.
סיבוב ההופעות החל ב-21 ביולי 2017 והסתיים ב-5 בספטמבר באותה השנה.
במקור סיבוב ההופעות היה אמור להתחיל ב-15 במרץ באותה השנה בבולטימור ולכלול 35 יעדים, אך בשל ניתוח בברך שעבר ריצ'י, סיבוב ההופעות נדחה וקוצר.
סיבוב ההופעות כולו התקיים בצפון אמריקה ובין היתר בערים כמו אוקלנד, טמפה וטורונטו.
סיבוב ההופעות גרף כ-17.5 מיליון דולר ונמכרו 223,665 כרטיסים ב-21 יעדים.
"All I Do" (גרסת כיסוי לשירו של סטיבי וונדר בשיתוף טריי לורנז)
"All the Good Girls Go to Hell" (בעברית: "כל הבנות הטובות הולכות לגיהנום") הוא סינגל שהקליטה הזמרת-יוצרת האמריקאית בילי אייליש, ומופיע באלבום הבכורה שלה, .
השיר יצא לאור ב-6 בספטמבר 2019, על ידי חברות התקליטים דארק-רום רקורדס ואינטרסקופ, כסינגל השישי מתוך האלבום.
עם יציאתו נכנס השיר אל המקום ה-46 במצעד הבילבורד הוט 100.
השיר בדומה ל-"", "Bad Guy" ו-"Wish You Were Gay" נכתב על ידי בילי אייליש, ביחד עם פיניאס או'קונל שגם הפיק אותו.
השיר מדבר בעיקר על אלוהים ועל השטן.
הווידאו קליפ הנלווה שצולם לשיר הועלה לערוץ היוטיוב של בילי אייליש ב-4 בספטמבר 2019. בתחילת הקליפ ישנה סצנה הלקוחה מתוך הקליפ של "Bury a Friend", בה ניתן לראות אנשים מזריקים לאייליש חומרים שונים לתוך הגב שלה.
בהמשך, צומחות לה שתי כנפיים.
נכון לספטמבר 2019, מונה הצפיות של הקליפ עומד על כ-20 מיליון צפיות.
מקוםתאריםמכירותארצות הברית (RIAA)פלטינה1,000,000בריטניה (BPI)כסף200,000מקסיקו (AMPROFON)זהב30,000ניו זילנד (RMNZ)זהב15,000קנדה (Music Canada)פלטינה80,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורעולם29 במרץ 2019הזרמת מוזיקה • הורדה דיגיטליתדארק-רום • אינטרסקופאיטליה6 בספטמבר 2019רדיו שירים עכשווייםיוניברסל מיוזיק גרופאוסטרליהארצות הברית8 באוקטובר 20196 בנובמבר 2019דיסק פלקסי + סינגל דיגיטליקלטת שמע + סינגל דיגיטלי
Allow Me to Reintroduce Myself הוא המיני-אלבום השני של הזמרת-יוצרת השוודית זארה לארסון.
המיני-אלבום יצא לאור ב-5 ביולי 2013 על ידי חברות התקליטים יוניברסל מיוזיק גרופ ו-TEN מיוזיק גרופ.
השיר "She's Not Me" מתוך המיני-אלבום קיבל את תואר הזהב מטעם איגוד תעשיית ההקלטות השוודי על מכירות של למעלה מ-20,000 עותקים במדינה.
All the Best (בעברית: כל טוב) הוא אלבום להיטים של הזמרת האמריקאית טינה טרנר, אשר יצא בנובמבר 2004. בארצות הברית האלבום יצא במהדורה מיוחדת עם שני דיסקים בפברואר 2005. באוקטובר 2005 יצאה לאלבום מהדורה מחודשת בשם "All the Best: The Hits".
האלבום זכה להצלחה בינלאומית, תוך שהגיע למקום השני במצעד הבילבורד 200.
האלבום מכיל בעיקר שירים מקריירת הסולו של טרנר אך מכיל גם מספר שירים בולטים מתוך הצמד שלה ושל בעלה לשעבר אייק וטינה טרנר.
בנוסף האלבום גם מכיל שני שירים חדשים: "Open Arms" ו-"Complicated Disaster".
מבחינה מסחרית האלבום זכה להצלחה בעולם כאשר מכר מיליון עותקים באירופה.
גם בבריטניה האלבום זכה להצלחה כאשר הגיע למעמד פלטינה.
גם בצפון אמריקה האלבום זכה להצלחה כאשר הגיע למעמד פלטינה בקנדה וארצות הברית תוך 3 חודשים בלבד ובכך הפך לאלבום הראשון של טרנר מאז 1993 שהגיע למעמד פלטינה בארצות הברית.
בהמשך הוא הגיע למעמדות פלטינה וזהב במדינות רבות נוספות.
במרץ 2007, האלבום יצא מחדש בבריטניה ובכך דורג מחדש במצעד האלבומים הבריטי כאשר נכנס אליו למקום ה-18.
All the Best – The Live Collection הוא אלבום וידאו של הזמרת האמריקאית טינה טרנר אשר יצא ב-15 במרץ 2005, על ידי חברת התקליטים פרלופון.
אלבום הווידאו כולל 25 שירים של טרנר לצד 25 דקות של קטעי ראיונות.
האלבום הגיע למעמד זהב בארצות הברית.
"It's Only Love" (עם בריאן אדמס)
"Open Arms" (הופעה חיה בפרקינסון)
"Cose Della Vita" (עם ארוס רמאצוטי)
All the Things I Never Said (בעברית: כל הדברים שמעולם לא אמרתי) הוא המיני-אלבום הראשון של הזמרת-יוצרת הקנדית טייט מקריי.
המיני-אלבום יצא לאור ב-24 בינואר 2020 על ידי חברת התקליטים RCA רקורדס.
מתוך המיני-אלבום יצאו שלושה סינגלים.
אזורתאריך יציאהפורמטחברת תקליטיםמקורעולם24 בינואר 2020הורדה דיגיטלית • הזרמת מוזיקהRCA רקורדס
All the Stars הוא סינגל של הראפר האמריקאי קנדריק לאמאר והזמרת האמריקאית סיזה.
השיר יצא לאור ב-4 בינואר 2018, על ידי חברות התקליטים טופ דואוג אנטרטיינמנט, אפטרמת' אנטרטיינמנט ואינטרסקופ רקורדס, כסינגל המוביל מתוך הפסקול של הסרט "הפנתר השחור", אותו הפיק לאמאר.
השיר נכתב על ידי לאמאר, סיזה, סאונווייב ואל שוקס והופק על ידי השניים האחרונים גם כן.
השיר מופיע בסרט במהלך כתוביות הסיום.
השיר זכה למספר דירוגים ומועמדויות, כולל "השיר המקורי הטוב ביותר" בטקס פרסי אוסקר ה-91 וטקס פרסי גלובוס הזהב ה-76, וכן ארבע מועמדויות בטקס פרסי גראמי ה-61, כולל "הקלטת השנה" ו"שיר השנה".
השיר זכה בפרס השיר הטוב ביותר מטעם אגודת מבקרי הקולנוע האפריקאים-אמריקאים והווידאו קליפ הנלווה לו זכה בקטגוריית "האפקטים החזותיים הטובים ביותר" בטקס פרסי הווידאו קליפים של MTV לשנת 2018.
לאמאר רמז לראשונה על מעורבותו באלבום הפסקול של הפנתר השחור בקליפ לשירו "Love", שיצא ב-22 בדצמבר 2017. בקליפ, בסביבות הדקה 1:54, מוצג לוח קלפים עם המילים "B.Panther Soundtrack Coming Soon".
לאחר מכן, הודיע לאמאר על מעורבותו ב-4 בינואר 2018, יחד עם צאתו של "All the Stars".
עם צאתו, הודיע לאמאר על שבחו לסרט הפנתר השחור ולבמאי שלו, ראיין קוגלר, וכתב: "גודל הסרט מציג חתונה גדולה של אמנות ותרבות.
אני באמת מתכבד לתרום מהידע שלי בהפקת קול וכתיבה.
מוזיקה לצד החזון של ראיין ומארוול".
"All the Stars" זכה לביקורות חיוביות מצד המבקרים.
ג'ון בליסטיין מרולינג סטון שיבח את השיר ותיאר את הבית של לאמאר "מתריס" ואת הבית של סיזה "מרתק" ו"מלא בסיבובים קוליים".
עם זאת, שלדון פריס מפיצ'פורק העניק לשיר ביקורת שלילית, וכינה אותו "גנרי" ו"חיוור" בהשוואה ליצירות הקודמות של לאמאר וסיזה.
פירס הוסיף כי השיר "מלא עלילות כבדות וקלישאות של כל אדם" והוא "כה חסר תיאור עד שהוא מסריח פשרות, נטול אישיות או כל חזון אמיתי".
אף על פי כן, החמיא להופעותם של לאמאר וסיזה ול"הפקה החלקלקה", וכתב כי השיר הוא "שמרני באופן לא אופייני לשני הכוכבים הללו, כולם בשירות של תמונה גדולה יותר".
בדצמבר 2018, מגזין הבילבורד דירג את "All the Stars" כשיר ה-15 הטוב ביותר לשנת 2018.
בשבוע שהסתיים ב-20 בינואר 2018, "All the Stars" הגיע לראשונה למקום ה-43 במצעד הבילבורד הוט 100. במהלך השבוע החמישי שלו במצעד, הצליח לעלות למקום ה-31, ובשבוע שהסתיים ב-3 במרץ 2018, הגיע בשיאו למקום השביעי.
זהו הסינגל השני של לאמאר בעשירייה הפותחת של המצעד לשנת 2018, לאחר שיתוף הפעולה שלו עם דה ויקנד בסינגל "Pray for Me", שהגיע למקום השביעי בתחילת פברואר.
בנוסף, הפך הסינגל גם לשיר השני של סיזה בעשירייה הפותחת של המצעד, לאחר שיתוף הפעולה עם מארון 5 בסינגל "What Lovers Do".
במצעד שירי ה-R&B/היפ-הופ, "All the Stars" הגיע לראשונה למקום ה-19 ונשאר ב-20 הראשונים במשך שלושה שבועות.
בשבוע החמישי, עלה למקום החמישי במצעד.
ברחבי העולם, הגיע השיר למקום הראשון במלזיה, מקסיקו, סינגפור וסלובקיה.
השיר הגיע לעשירייה הפותחת באוסטרליה, קנדה, הונגריה, אירלנד, ניו זילנד, נורווגיה, שוודיה ובריטניה.
הווידאו קליפ לשיר צולם בינואר 2018 ופורסם בערוץ ה-Vevo של לאמאר ביוטיוב ב-6 בפברואר 2018. את הקליפ ביימו דייב מאיירס והליטל הומיז.
נכון למאי 2021, הקליפ מונה למעלה מ-300 מיליון צפיות.
הקליפ כולל נושאים ותמונות של אפרוצנטריזם ואפרופוטוריזם, תוך התייחסות לשפה הוויזואלית של הסרט.
תחילת הקליפ מתייחסת למעבר האמצעי, עם הופעות של כובעי פולאני, לה סאפ, פנטסולה, כיפות קופי, מסכות אפריקאיות מסורתיות וקנדקה בסוף.
הקליפ כולל גם רצף בו לאמאר הולך לצד כמה פנתרים המתייחסים לאלבום הפסקול של הפנתר השחור.
בפברואר 2018, האמנית הבריטית-ליברית לינה איריס ויקטור טענה שתמונות של יצירות אמנות שלה בדוגמת זהב 24 קראט שומשו בקליפ ללא רשותה.
אזור תאריך יציאה פורמט חברות תקליטים מקור ארצות הברית 4 בינואר 2018 הורדה דיגיטלית • סטרימינג טופ דואוג • אפטרמת' • אינטרסקופ 9 בינואר 2018 רדיו קצבי עכשווי איטליה 19 בינואר 2018 רדיו להיטים עכשוויים יוניברסל ארצות הברית 27 בפברואר 2018 טופ דואוג • אפטרמת' • אינטרסקופ
אלגרו (בפולנית: Allegro) היא פלטפורמת מסחר אלקטרוני בשפה הפולנית.
החברה מעסיקה כ-2,100 עובדים ברחבי פולין והמטה החברה ממוקם בעיר פוזנן.
על פי דירוג אלקסה, האתר הוא בין 250 האתרים הנפוצים ביותר בעולם ודורג במקום החמישי בפולין.
חברת אלגרו הוקמה בשנת 1999 על ידי חברת סרף סטופ שופ (Surf Stop Shop) ונרכשה מיד לאחר מכן על ידי אתר המכירות הפומביות המקוונות QXL Ricardo.
בשנת 2007 מותג האתר מחדש ושונה שמו לטרדוס (Tradus).
בשנת 2008 רכשה חברת נספרס (Naspers) את קבוצת אלגרו לשלשת קרנות ההשקה סינבן (Cinven), פרמירה (Permira) ומיד-יורופ (Mid Europa Partners).
בשנת 2011, רשמה החברה ציון דרך כאשר מנתה כ-11 מיליון משתמשים ובשנת 2017 הגיעה אף ל-20 מיליון משתמשים.
אולקרגו לוגיסטיקה היא חברת לוגיסטיקה הודית, המציעה שירותי שליחים ושילוח מטענים כבדים ברחבי העולם.
המטה הראשי של החברה נמצא בעיר מומבאי, מלבדו מפעילה החברה סניפים ב-180 מדינות ומחזיקה מחסנים באירופה, צפון ודרום אמריקה, סין והודו.
אולקרגו היא חלק מקבוצת אבשיה (Avvashya Group) ונחשבת לאחת מחברות הלוגיסטיקה הגדולות בהודו.
אולקרגו הוקמה בשנת 1993 כחברה לאחזקה והפעלת מטענים בנמל מומבאי וכמו כן סיפקה שירותי עמילות מכס ושילוח בינלאומי.
בשנת 1995, מינתה חברת אקו ליין (ECU Line) את אולקרגו לספק שירותי השילוח שלה בהודו.
בשנת 2003, הקימה את התחנה להובלת מכולות (CFS) הראשונה של החברה בנמל ג'ווהרלל נהרו במומבאי.
בשנת 2005, רכשה אולקרגו את חברת אקו ליין (ECU Line) הבלגית.
תחילה רכשה 33.8 אחוזים ממניות החברה ועד סוף שנת 2006 רכשה את כלל מניותיה.
בשנת 2006, רכשה חברת ההשקעות הפרטית New Vernon Capital Fund כ-6.4 אחוזים ממניות אולקרגו.
בשנת 2006, רכשה אולקרגו את חברת Hindustan Cargo שעסקה בהובלה אווירית.
בשנת 2007, הקימה שתי תחנות נוספות להובלת מכולות בנמל מונדרה הממוקם במדינת גוג'ראט ובנמל צ'נאי במדינת טאמיל נאדו.
בשנת 2008, רכשה חברת ההשקעות Blackstone GPV Capital Partners כ-6 אחוזים ממניות חברה וכשנה מאוחר יותר הגדילה את סך המניות שלה לכ-14.9 אחוזים.
בשנת 2013, רכשה אולקרגו את חברת הלוגיסטיקה ההולנדית אף סי אל מרין רוטרדם (FCL Marine Rotterdam).
בשנת 2016, חתמה אולקרגו על הסכם עם חברת אבשיה (Avvashya CCI) והחלה להציע פתרונות לוגיסטיקה אוטומטיים, תרופות, משאבים כימיים וחלקי חילוף.
בשנת 2020, רכשה אולקרגו את חברת ההפצה ההודית גאטי.
שיר זה הוא הסינגל השלישי מאלבום אולפני הבכורה שלהם, Play Deep (1985), שיצא על ידי חברת התקליטים בקולומביה רקורדס.
הסינגל בא אחרי הלהיט הגדול ביותר של הלהקה, "Your Love", ויצא במאי 1986. בארצות הברית, השיר הגיע למקום ה-14 במצעד הרוק רצועות אלבומי הבילבורד ולמקום ה-19 בבילבורד הוט 100.
AlloCiné הוא אתר בידור המתמחה במתן מידע על קולנוע צרפתי, בעיקר בקידום חידושים עם מידע על DVD, Blu-ray ו-VOD.
המיזם נוסד כמתקשר טלפוני ולאחר מכן הפך לפורטל אינטרנט, המציע מידע מספק בגישה מהירה ומכסה את כל הסרטים שהופצו בצרפת.
בשנת 2005, הוא החל לסקר סדרות טלוויזיה.
האתר נחשב למקבילה הצרפתית של אתר IMDb.
מטה החברה ממוקם בשאנז אליזה בפריז.
האתר נוסד בשנת 1993 על ידי ז'אן-דויד בלאן ופטריק הולצמן.
בתחילה, AlloCiné פעל כשירות טלפוני אוטומטי שסיפק מידע על זמני הקרנת סרטים בפריז.
השירות התבלט בזכות מספר טלפון קל לזכירה וללא חיובי שיחה נוספים, מה שהבדיל אותו ממתחרים אחרים.
בשנת 1997, AlloCiné השיק את האתר האינטרנטי שלו, והרחיב את פעילותו לכלל צרפת.
בשנת 2000, האתר השיק את ערוץ הטלוויזיה AlloCiné Télévision, שהתמקד בחדשות קולנוע.
בשנת 2001, לאחר עשור של פעילות, נמכר האתר לחברת Vivendi Universal והשתלב בפעילות האינטרנט של קבוצת Canal+.
בשנת 2003, בעקבות שינויים ארגוניים, הפך האתר לעצמאי שוב.
בשנת 2005, AlloCiné הרחיב את בסיס הנתונים שלו לכלול גם סדרות טלוויזיה.
בשנים 2011–2012, האתר הפעיל את ערוץ הטלוויזיה AlloCiné TV, אשר שידר תוכניות וחדשות בתחום הקולנוע.
בשנת 2013, 98% ממניות AlloCiné נרכשו על ידי חברת ההשקעות הצרפתית FIMALAC, והאתר הפך לחלק מקבוצת FIMALAC, חברת אחזקות צרפתית.
All The Right Moves הוא שיר של להקת ואן ריפאבליק שיצא ב-24 בספטמבר 2009 ושוחרר להורדה דיגיטלית ב-6 באוקטובר אותה שנה.
השיר יצא במסגרת האלבום Waking Up.
הסולן ראיין טדר כתב בעמוד המייספייס שלו שהלהקה ביצעה את השיר פעמים רבות קודם לכן בהופעות חיות, והוסיף "עם זאת, הגרסה המוקלטת היא חיה אחרת לגמרי ממה שביצענו בהופעה – זה טוב יותר, אנחנו מקווים שתאהבו את זה – זה עשוי להיות השיר האנרגטי הכי כיפי שאי פעם התמודדנו איתו".
השיר שימש כשיר הנושא של תוכנית הריאליטי High Society ששודרה בערוץ The CW.
ב-8 באוקטובר 2009 הוקרן לראשונה הקליפ הרשמי בבימויו של וויין אישאם.
בקליפ מוצגים חברי הלהקה מנגנים את השיר על במה קטנה עבור משתתפים בנשף מסכות.
בזמן שהם מבצעים את השיר, הרקדנים נעים בקצב המוזיקה, בעוד ילד קטן לבוש היטב אוסף תרומות צנועות תוך שהוא מכייס את המשתתפים הקמצנים.
אף על פי שהשיר, הסגנון וחלק מהכלים מודרניים, הסגנון שניכר בקליפ הוא אדוארדי לחלוטין.
חברי הלהקה הסבירו כי הם מעדיפים סגנון מופשט כדי לתת לשירים שלהם מגוון רחב יותר של פרשנויות.
נכון לאוגוסט 2022, לקליפ 169 מיליון צפיות ביוטיוב.
השיר קיבל ביקורות חיוביות למדי.
באחת הביקורות נכתב "מבחינה מילולית, המשמעות והפירוש המדויק של "All The Right Moves" מעט לא ברורה, אבל טקסטורות האודיו שנוצרו על ידי המילים משתלבות בצורה מושלמת בשיר.
האווירה הכללית היא של עצבות בהיעדר היכולת של האדם להשיג את המטרות והשאיפות שלו.
ללא קשר אם אתה מרגיש שמדובר במשמעות עמוקה, סביר להניח שתצטרף ותשיר את השיר".
"All the Lovers" הוא שיר של הזמרת-יוצרת האוסטרלית קיילי מינוג שיצא בהוצאת חברת התקליטים פרלופון ב-11 ביוני 2010. השיר מופיע כסינגל המוביל של אלבום האולפן האחד-עשר שלה, Aphrodite.
השיר נכתב על ידי ג'ים אליוט ומימה סטילוול והופק על ידי ג'ים אליוט וסטיוארט פרייס.
נכון לאוגוסט 2024, השיר הושמע למעלה מ-47 מיליון פעמים בספוטיפיי, ולמעלה מ-33 מיליון פעמים ביוטיוב.
"Alla andra får varann" (בעברית: "כל האחרים מקבלים אחד את השני") הוא שיר שהוקלט על ידי הזמרת השוודית סיב מאלמקוויסט.
השיר, שנכתב על ידי אוקה גרהרד והולחן על ידי אולף קלקוויסט, ייצג את שוודיה באירוויזיון 1960.
במרכז מילות השיר עומדת אישה אשר כותבת לאהובה לשעבר ומייחלת שיום יבוא והם יתייחדו שוב.
ב-29 במרץ 1960, גמר האירוויזיון, שרה מאלמקוויסט שנייה בסדר ההופעות, לפני לוקסמבורג אחרי הממלכה המאוחדת.
לבסוף, השיר הגיע למקום העשירי מתוך שלוש עשרה מקומות, וקיבל ארבע נקודות.
שוודיה העניקה את הניקוד הגבוה ביותר (4) לבלגיה ולצרפת, שניצחה לבסוף.
Alligator Bites Never Heal (בעברית: "עקיצות תנין לעולם לא נרפאות") הוא המיקסטייפ השלישי של הראפרית דואצ'י אשר יצא ב-30 באוגוסט 2024
דרך טופ דואוג אנטרטיינמנט וקפיטול רקורדס.
המיקסטייפ כולל הפקה ממגוון מפיקים כולל Banser, דרהיל קמפר, Childish Major, Kal Banx, Devin Malik ומונטה בוקר, כמו גם הופעת אורח יחידה של הראפר קונטפטיש.
Alligator Bites Never Heal זכה באלבום הראפ הטוב ביותר בטקס פרסי הגראמי השנתי ה-67, בעוד שהסינגל המוביל שלו "Nissan Altima" קיבל מועמדות להופעת הראפ הטובה ביותר ודואצ'י עצמה זכתה במועמדות לאמן החדש הטוב ביותר.
לאחר שמצאה הצלחה ויראלית בטיקטוק עם הסינגל שלה "Yucky Blucky Fruitcake" בשנת 2021, דואצ'י הוחתמה ב- טופ דואוג אנטרטיינמנט וקפיטול רקורדס במרץ 2022, והפכה לראפר האשה הראשונה שהחתימה את הראשון.
באוגוסט של אותה שנה, היא הוציאה את ה-EP השני שלה ואת התקליט הראשון של הלייבל הגדול, She/Her/Black Bitch, הכולל רמיקס לסינגל "Puasive " עם חברתה ללייבל TDE סיזה.
בזמן קידום ה-EP ב-2022, דואצ'י הצהירה בראיון ל"רולינג סטון" שהיא עובדת על אלבום הבכורה שלה, שכלל מפגשי אולפן עם פארל ויליאמס ובייביפייס.
לאחר שהשיגה את הכניסה הראשונה שלה לבילבורד הוט 100 עם הסינגל "What It Is (Block Boy)" בהשתתפות קודאק בלאק, היא הצהירה בראיון באוגוסט 2023 ל-"'PopSugar" שהיא "בדיוק חזרה מג'מייקה כשהיא מסיימת את [אלבום הבכורה שלה]", ורמזה לשחרר אותו בסיבוב ההופעות של Scarlet Cat.
עם זאת, לא הוכרז תאריך שחרור רשמי.
היא המשיכה לשחרר באופן קבוע סינגלים עצמאיים, כולל "Pacer" בספטמבר ו"Alter Ego" בהשתתפות JT במרץ של השנה שלאחר מכן.
ב-12 ביולי 2024, דואצ'י החלה לשחרר סדרה בשם Swamp Sessions דרך המדיה החברתית; אלו היו שירים קצרים שנכתבו והוקלטו בפרקי זמן של שעה, כל אחד בליווי קליפ.
הפרק השלישי של Swamp Sessions, שכותרתו "Nissan Altima", שוחרר לאינסטגרם וליוטיוב ב-27 ביולי 2024, וישוחרר בפלטפורמות סטרימינג כמעט שבוע לאחר מכן ב-2 באוגוסט.
ב-14 באוגוסט 2024, יום הולדתה ה-26 של דואצ'י, Alligator Bites Never Heal הוכרז רשמית כמיקסטייפ ראשון תחת לייבל גדול, כאשר רשימת הרצועות נחשפה שישה ימים לאחר מכן ב-20 באוגוסט.
שלושה ימים לאחר מכן, הפרק השישי והאחרון של Swamp Sessions, שכותרתו "Boom B the single", שוחרר בתור הסינגל השני.
"Denial Is a River" שוחרר לתחנות רדיו עכשוויות קצביות כסינגל השלישי של המיקסטייפ ב-14 בינואר 2025. "Anxiety", שיצא ב-4 במרץ 2025, התווסף להוצאה המחודשת הדיגיטלית כסינגל הרביעי, אשר הגיעה למקום ראשון בישראל במצעד השבועי של גלגלצ.
פרסשנהקטגוריהתוצאהמקורפרס ה-BET9 ביוני 2025אלבום השנה
Alright, Still הוא אלבום הבכורה של זמרת הפופ הבריטית לילי אלן.
האלבום יצא לאור ב-13 ביולי 2006 דרך חברת התקליטים Regal Recordings.
הקלטת האלבום החלה בשנת 2004, שנתיים לפני הוצאתו.
עד להוצאת האלבום פרסמה אלן שירים מהאלבום בעמוד ה-Myspace שלה.
מהאלבום יצאו ארבעה סינגלים, ששניים מהם, "Smile" ו-"LDN" זכו להצלחה במצעדים רבים.
האלבום הגיע למקום השני במצעד הסינגלים של בריטניה, שם הגיע למעמד של פלטינה משולשת ומכר 62,701 עותקים בשבוע הראשון לצאתו.
האלבום מכר מעל ל-2.5 מיליון עותקים בכל העולם.
Altair 8800 (אלטייר), היה מחשב אישי שהוצג בחג המולד של 1974, ונחשב בדרך כלל למחשב שפתח את מהפכת המחשוב האישי.
המחשב, של חברת MITS מאלבקרקי במדינת ניו מקסיקו, היה מבוסס על מעבד אינטל 8080, והציג מספר חידושים, שחלקם הורו את הדרך לדור המחשבים האישיים הראשון.
המחשב נמכר בין 1975 ל-1978, ולזמן קצר אחר כך (אחרי שחברת Pertec רכשה את MITS) בשם PCC 8800.
המוצר הראשון של חברת מיקרוסופט היה מפרש לשפת התכנות BASIC עבור האלטייר.
משחר ימי המחשוב הייתה שאיפה לבנות, לצד מחשבים גדולים וחזקים ככל הניתן, גם מחשבים קטנים וזולים ככל שאפשר, גם במחיר ביצועים חלשים.
בתקופה שלפני 1975, מספר יצרנים ייצרו מחשבים שבמבט לאחור אפשר לסווג כ"מחשב אישי", אבל לא נתפסו ככאלו על ידי היצרנים, ולא הוצעו לקהל כ"מחשב אישי".
חברת היולט פקארד יצרה ב-1968 מכונת חישוב אלקטרונית ניתנת לתכנות, בשם HP 9100, שלמעשה הכילה את כל המרכיבים של מחשב אישי, אבל נמכרה כ"מכונת חישוב ניתנת לתכנות" (עם לוח מקשים מספרי בלבד), במחיר של כ-5,000 דולר.
חברות נוספות הציגו, או שקלו, בניית "מחשב אישי".
אחרי הופעת המעגלים המשולבים הראשונים שהכילו מעבד מלא, החלו להופיע בעיתונות החובבים תכנונים וערכות למחשבים שמשתמשים בשבב.
לפחות שתי ערכות כאלו הוצגו עבור המעבד אינטל 8008.
אחרי הופעת המעבד הראשון, אינטל 4004, המשיכו אינטל וחברות אחרות להציג שבבים ומעבדים נוספים.
באביב 1974 הציגה אינטל את המעבד השלישי שלה, אינטל 8080. חברת מוטורולה הכריזה על מעבד משלה, מוטורולה 6800, אבל זה עדיין לא היה זמין.
עיתונות החובבים, שמילאה תפקיד מפתח בהיסטוריה של האלטייר, גילתה עניין רב בטכנולוגיה דיגיטלית: אם עשר או עשרים שנה לפני כן החובבים התעניינו ברדיו ובטלפוניה, לקראת 1975 יותר ויותר חובבים התעניינו בטכנולוגיה דיגיטלית ובמחשבים.
ב-1973 הופיע בעיתון חובבים כזה מאמר פופולרי של דונלד "דון" לנקסטר המתאר בניית מסוף מחשב המבוסס על טלוויזיה ביתית, בשם TV Typewriter, וכאמור, מספר מאמרים שמתארים מערכת מחשב מלאה או חלקית, המבוססת על ה-8008.
לס סולומון, שהיה עורך עיתון החובבים Popular Electronics חיפש מאמר שיתאר מחשב שלם המבוסס על אחד השבבים החדשים.
חברת MITS נוסדה על ידי אד רוברטס, בזמן שזה שירת בצבא, בשנת 1969. רוברט ושניים מידידיו פתחו את החברה כדי לשווק ערכה שפיתחו בעצמם, לאיסוף טלמטריה מרקטות חובבים (בדומה לטיסנאות).
מאוחר יותר הידידים פרשו מהחברה, ורוברטס קנה את חלקם.
לאחר ההצלחה המוגבלת של הערכות הראשונות, המשיך רוברטס לפתח ערכות שונות, כמו מתקן שמאפנן אות אודיו, כמו דיבור, על קרן אור, ליצירת תקשורת אופטית, פרויקט שהופיע בשער Popular Electronics.
בראשית שנות ה-70 הוציאו חברות אלקטרוניקה שונות ערכות שבבים שמממשות מכונת חישוב אלקטרונית, ורוברטס החל לפרסם (בעיתונות החובבים) ולמכור ערכות של מכונות חישוב אלקטרוניות.
בשנת 1972 החלה חברת טקסס אינסטרומנטס, אחת מיצרניות "מחשבון על שבב יחיד", למכור מחשבונים שלמים, במחיר זול יותר ממחיר החלקים בערכות של רוברטס, והחברה חדלה להרוויח, ותוך זמן קצר שקע בחוב של למעלה מ-250,000 דולר, סכום משמעותי עבור יזם יחיד בלי משקיעים.
גם העתיד נראה אפל, ללא מוצר עם זכות קיום בשוק.
באפריל 1974, כשהופיע המעבד אינטל 8080, רוברטס החל לפתח מחשב המבוסס עליו, כניסיון אחרון להציל את החברה, לפני ההכרזה על פשיטת רגל.
לס סולומון, עורך Popular Electronics חיפש מאמר לגיליון ינואר של המגזין, אחרי שהמאמרים היוקרתיים, המסוף של לנקסטר ומאמר על מחשב-לוח-יחיד מבוסס 8008 הופיעו במגזין המתחרה.
סולומון הכיר את רוברטס, שכתב בעבר מאמרים למגזין על פרויקטים שונים, וידע שזה עובד על מחשב מבוסס 8080, פנה לרוברטס בהצעה: אם הפרויקט יהיה מוכן בזמן, הוא יופיע בשער גיליון חג המולד 1974 (למעשה הגיליון מופיע בדוכנים כשבוע לפני חג המולד).
לרוברטס כבר היה אבטיפוס עובד, אותו שלח לסולומון ברכבת.
כתוצאה מסיבוכים שונים, בין השאר שביתה של איגוד עובדי חברת המשלוח, האבטיפוס אבד במשלוח, ומעולם לא הגיע ליעדו.
לסולומון היו תמונות של האבטיפוס, והוא התקשר לרוברטס שהגיע בטיסה עם המחשב השני, שבשלב זה היה לא יותר ממארז המחשב וכמה נורות LED, ולמעשה תצלום מארז זה הוא שהופיע בשער הגיליון.
ערכות קודמות שהופיעו במגזין, לא תמיד היו מושלמות, ופעמים רבות כללו למעשה רק את התוכניות הסכמטיות ומעגל מודפס (או כמה), והחובבים שרצו להרכיב את הערכה הצטרכו לדאוג בעצמם לפרטים כמו מארז, ספק כוח, ולעיתים נדרשו לרכוש את הרכיבים השונים בעצמם.
סולומון אמר שבמקרה זה חשוב שהערכה תהיה מושלמת, וקורא שקונה אותה מרוברטס (יותר נכון, מ-MITS), לא יצטרך לקנות חלקים נוספים, פרט לבדיל להלחמות.
כשהערכה פורסמה במגזין, הוצעו שתי אפשרויות: ערכה ב-$395, או מחשב מורכב ב-$620. כשאינטל הכריזה על ה-8080, המחיר שפורסם היה $360 לשבב.
רוברטס, שהיה רגיל לעבוד עם חברות השבבים כשרכש שבבים עבור הערכות הקודמות שלו, קיבל מאינטל מחיר של $75 לרכישה בכמויות.
רוברטס הבטיח לבנקאי שלו שימכור כ-300 מחשבים בשנת 1975, כדי שיוכל להמשיך לקבל אשראי (הוא סיפר שהיה מופתע כשהבנקאי קיבל את התחזית בלי ויכוח, והסכים להגדיל את קו האשראי של MITS ב-65,000 דולר נוספים), והיה צריך למכור לפחות 200 כדי לכסות על ההוצאות ברכישת הרכיבים, לפני שיראה רווח כלשהו.
כמעט מיד עם צאת הגיליון, החלו מעטפות עם המחאות להגיע למשרדי MITS באלבקרקי, הרבה מעל ציפיותיו של רוברטס, ובנוסף הוצפו קווי הטלפון של החברה בשיחות של לקוחות פוטנציאליים, שרצו לברר פרטים, הצפה שאילצה את רוברטס לשכור שתי טלפניות לחברה.
היו אף כאלו שלא הסתפקו במשלוח מעטפה עם המחאה וציפייה למחשב שיגיע בדואר.
אחד מהם, סטיב דומפייר מקליפורניה, אחרי שקרא את הכתבה, רכש כרטיס טיסה לאלבקרקי, הגיע ל-MITS, הניח את ההמחאה על השולחן והבהיר שלא יעזוב לפני שיקבל לידיו את האלטייר שלו.
רוברטס התקשה לעמוד בשטף ההזמנות, ואף על פי שזמן האספקה עליו התחייב היה 60 ימים, הלקוחות הראשונים נאלצו להמתין זמן ארוך יותר, וחלפו חודשים רבים עד ש-MITS הצליחה להדביק את הפיגור ולצמצם את זמן האספקה ל-60 הימים המובטחים.
הפיגור באספקת מחשבים מורכבים היה ארוך אף יותר מהפיגור באספקת הערכות.
עד אוגוסט 1975 מכרה החברה כ-5,000 מחשבים, הרבה מעבר לציפיותיהם (כשרוברטס הבטיח לבנקאי שלו שימכור כ-300 מחשבים עד סוף השנה, הוא לא היה משוכנע שיוכל לעמוד בהבטחתו.
לפי חישוב זה, הוא היה צריך להיות מרוצה לו מכר 200 מחשבים עד אוגוסט).
המחשב בנוי במארז מלבני, עשוי מלוחות מתכת מכופפים.
למארז עצמו שני חלקים: הבסיס, עם תחתית המחשב, ודופן אחורי וקדמי, ומכסה, עם "תקרה" ושני צדדים.
שאר החלקים מורכבים על הבסיס, וניתן להסיר את המכסה בלי לפרק או לנתק כל חלק אחר.
בתוך המארז מורכבים שאר החלקים:
לוח קדמי, עם מפסקים ונורות LED
לוח אם, או Backplane, עם 4 מחברים ללוחות מודפסים ("חריץ הרחבה" נוסף שמור ללוח המעבד), שניתן להוסיף לו לוחות אם נוספים, להוספת כרטיסים נוספים.
המארז והלוח הקדמי מעוצבים בסגנון דומה למחשבי מיני בני הזמן, כמו HP-1000 ומחשב הנובה של דאטה ג'נרל.
שלא כמו במחשבים מאוחרים יותר, החלק האחורי של הכרטיסים לא צמוד לחלק האחורי של המחשב, וכרטיס שרוצה להוסיף חיבור חיצוני, כמו פורט טורי או מקבילי, חיבור למסך או מקלדת, חיבור לכונן דיסקטים וכן הלאה, צריך לספק את המחבר בנפרד, עם כבל חשמלי לחיבור בין הלוח והמחבר.
כבל יכול גם לחבר שני כרטיסים, כמו בקר כונן הדיסקטים של MITS, שהיה מורכב משני כרטיסים וכבל ביניהם, בנוסף לכבל מאחד מהם למחבר שבסופו של דבר הכבל מכונן הדיסקטים עצמו חובר אליו.
"לוח האם" באלטייר הוא פסיבי, כלומר אינו מכיל רכיבים אקטיביים כלשהם, כמו טרנזיסטורים, שערים לוגיים או דיודות.
המעבד יושב על אחד מהכרטיסים שתקועים ללוח האם.
זאת בניגוד למחשבים אישיים מאוחרים יותר.
כמו האפל II וה-IBM PC, בהם לוח האם מכיל את המעבד ורכיבים נוספים, וחריצי ההרחבה משמשים להוספת פונקציות נוספות.
ספק הכוח מספק 18 ו-8 וולט, בעוד הרכיבים זקוקים ל-12 ו-5 וולט.
לכן, כל לוח הרחבה כולל וסת מתח להזנת הרכיבים עליו.
רוברטס הגדיר את אפיק המחשב שמהווה את חוט השדרה של האלטייר כאילוץ, כשהבין שלא יוכל להתאים את כל הרכיבים על לוח אחד בגודל המתוכנן.
האפיק שרוברטס הגדיר (לפי גרסה אחת, הערוץ הוגדר על ידי שרטט אלמוני שבחר את המחברים מקטלוג שהיה ברשותו, ובחר את האות שיעבור בכל ערוץ באופן אקראי), מורכב מ-100 ערוצים בדידים, עם מחברים מסוג edge connector, על לוח אם פסיבי.
הערוצים השונים באפיק מתאימים פחות או יותר לפינים של ה-8080, עם קווים נוספים לאותות נוספים, ומספר ערוצים לצרכים נוספים.
לא כל הערוצים הוגדרו מלכתחילה, ובהמשך התעשייה הקצתה תפקידים מוגדרים לערוצים נוספים.
בדוחק הזמן לא הוקדשה תשומת לב יתרה לשיקולים של איכות האות, Cross-talk, וכדומה, כולל כמה טעויות, כמו ערוצים סמוכים שמשמשים לאספקת מתח בממתחים שונים, בצורה שמגדילה ללא צורך את הסיכון לקצרים.
התעשייה כיבדה את רוברטס, אבל לא התכוונה להישמע לתכתיבים.
מאוחר יותר, ועדת התקינה האמריקאית IEEE, פרסמה תקן, IEEE-696, המגדיר את האפיק, שמות הערוצים השונים, תפקידם, דרישות תזמון, מתחים, תגובה חשמלית, וכן הלאה.
ראש וראשון לכרטיסים הוא כרטיס המעבד עצמו.
מלבד המעבד הכרטיס כולל רכיבים כדי לממש ממשק לאפיק האלטייר, 256 בתים של זיכרון, ולא הרבה יותר מכך.
כרטיסים נוספים הם כרטיסי זיכרון, וכרטיסי קלט/פלט.
הטבלה להלן מראה את הכרטיסים השונים ש-MITS הציעה באוגוסט 1975, ומחיר כל אחד כערכה וכמעגל מורכב:
המחשב סופק בתצורה מינימלית, ו-MITS נתנה עדיפות ללקוחות שהזמינו מחשב חדש, על לקוחות שהזמינו כרטיסי הרחבה.
גרוע מכך - התכנון של רוברטס לכרטיס הזיכרון הדינמי 4K, אחד הכרטיסים הפופולריים, היה בעייתי, ומשך זמן רב כרטיסי הזיכרון הללו לא פעלו בצורה אמינה.
כרטיס הזיכרון הסטטי, שהיה אמין יותר, הכיל רק 1KB, ושימוש בו דרש פי 4 יותר כרטיסים, והיה יקר יותר.
החובבים התלוננו על בעיות אלו אך היו סלחניים כלפיהן.
ההזמנות לאלטייר עלו על כל ציפיותיו של רוברטס: עד סוף פברואר, התקבלו הזמנות לכ-1,000 מחשבים, הרבה יותר מהתחזית לשנה כולה.
הרבה מהלקוחות הראשונים נאלצו להמתין הרבה יותר מ-60 הימים שהובטחו.
ההתלהבות בקרב הציבור הקטן של חובבי אלקטרוניקה ומחשבים הייתה אדירה.
מועדוני מחשב חדשים צצו בכל רחבי ארצות הברית, והמועדונים הקיימים קיבלו משתתפים חדשים ונלהבים.
כל אחד שקל האם להשקיע את הסכום הנחוץ להזמנת מחשב, והאם להזמין ערכה או מחשב מורכב.
אלו שלא שקלו היו אלו שכבר שלחו מעטפה, מאושרים מהם היו אלו שכבר קיבלו את הערכה בדואר, והמאושרים מכולם היו המעטים שכבר סיימו להרכיב, להלחים, למצוא את הטעויות ולתקנן, והיו בעלי מחשב אלטייר עובד.
המחשב סופק למעשה בלי כל תוכנה, והמשתמשים היו צריכים להזין את התוכנית על ידי כתיבתה לזיכרון בית אחר בית, בעזרת המפסקים בלוח הקדמי.
סיפור מ"מועדון המחשב הביתי" (Homebrew Computer Club, מילולית, בערך, "מועדון המחשבים מהמבשלת הביתית") על סטיב דומפייר, אותו חובב נלהב שטס לאלבקרקי כדי לרכוש את המחשב כי לא היה מוכן לחכות לדואר: אחרי שדומפייר סיים להרכיב את המחשב, הוא הבחין בעובדה שהמחשב הפועל יצר הפרעה אלקטרומגנטית, שנקלטה במקלט הרדיו כצפצוף.
דומפייר שם לב שתדר הצפצוף משתנה, בהתאם להוראה שהאלטייר מבצע, והצליח לכתוב תוכנית מחשב, שבקריאה נראית חסרת פשר, משום שאי אפשר להבין את מטרת הפקודות השונות, כך כשהתוכנית רצה, מקלט הרדיו "מנגן" מנגינה מסוימת בהשמעת צפצופים בתדרים שונים זה אחר זה.
דומפייר הביא את האלטייר שלו לפגישת המועדון הבאה, דבר שכשלעצמו היה אולי סיבה מספקת להתרגשות - לרוב חברי המועדון, כולל אלו שכבר שלחו את המעטפה שלהם ל-MITS, ואפילו אלו שקיבלו את הערכה בדואר, לא הייתה גישה למחשב אלטייר מורכב ועובד.
דומפייר הניח מקלט רדיו בסמוך לאלטייר, וחברי המועדון התבוננו בו בזמן שרכן ליד המחשב, והזין את התוכנית צעד אחרי צעד לזיכרון (התוכנית נגוזה מהזיכרון ברגע שהמחשב מנותק מאספקת החשמל).
ה"רסיטל" התקבל במחיאות כפיים סוערות כשקהל חברי המועדון נעמד על רגליו, באירוע שזכור כ"הרסיטל הראשון של האלטייר".
פול אלן וביל גייטס היו חברי נעורים, בעיר הולדתם סיאטל, שם היו שניהם, כנערים, חובבי מחשב נלהבים, ולמעשה הספיקו כבר להקים חברה (בשם Traf-O-Data), שבמסגרתה בנו מחשב (מבוסס אינטל 8008) שבעזרתו ניסו לספק שירות עיבוד נתונים.
אלן מבוגר בכמה שנים מגייטס, ובחורף 1974, גייטס היה סטודנט בשנה שנייה באוניברסיטת הרווארד שבמסצ'וסטס, ואלן עבד בחברת האניוול הסמוכה.
החברים שמרו על קשר, וסמוך לחג המולד, אלן שהיה בדרכו לבקר את גייטס ראה את גיליון חג המולד של Popular Electronics, וקנה אותו מיד.
החברים דנו בשאלה איך הם יכולים להשתלב במהפכה, שלא היה להם ספק שממשמשת ובאה.
אלן וגייטס החליטו שהפרויקט הראשון שלהם יהיה מפרש BASIC.
הם השיגו את המפרט של ה-8080, וחילקו את העבודה: גייטס החל לכתוב את הפרשן, ואלן בנה בהאניוול (כנראה אחרי שעות העבודה) סימולטור למעבד, שרץ על מיני-מחשב (למעשה, אלן לא כתב את הסימולטור מהיסוד: הוא כבר כתב סימולטור ל-8008 במסגרת Traf-O-Data, והיה עליו רק להסב אותו לסט הפקודות של ה-8080).
תוך התקדמות בפיתוח הפרשן התקשרו החברים בטלפון לחברת MITS, כדי לברר פרטים טכניים, וכדי לנסות לקשור קשר עסקי.
הם הודיעו לרוברטס: "יש לנו בייסיק.
הטלפון מאלן וגייטס לא היה הראשון מסוגו שהגיע ל-MITS: חובבים היו מתקשרים חדשות לבקרים, ומספרים על תוכנה שברשותם שעושה כל מיני דברים - מפרש בייסיק היה אחד הנושאים הפופולריים.
תשובתו של רוברטס לאלן וגייטס הייתה התשובה הסטנדרטית - "בואו הנה ותראו לי את המפרש עובד, ואז נדבר".
הטלפון מאלן וגייטס היה שונה מעט מרוב השיחות האחרות - בנוסף להכרזה (שבשלב זה הייתה חסרת כיסוי) שיש בידיהם מפרש בייסיק, אלן וגייטס שאלו שאלות טכניות, כמו השגרות לבצע פעולות קלט ופלט אלו ואחרות.
החברים עבדו על המפרש, למעשה בלי גישה למחשב אלטייר או למעבד 8080, בעזרת הסימולטור של אלן, ובמרץ 1975, הם העלו את התוכנה על סרט מנוקב, גייסו ביניהם כסף לכרטיס טיסה לאלבקרקי, ופול אלן עלה על המטוס.
לפני הנחיתה באלבקרקי אלן הבין שהוא וגייטס שכחו לכתוב את ה-Loader, כלומר תוכנית מחשב שתקרא את התוכנה מהסרט המנוקב ותטען אותו לזיכרון האלטייר, ואלן בילה את שעת הטיסה האחרונה בכתיבת השגרה הזו (באורך 46 בתים, אותם צריך להזין לאלטייר בעזרת המפסקים בלוח הקדמי).
רוברטס שפגש את אלן בנמל התעופה של אלבקרקי, הביא אותו למלון, אך אלן הנבוך נאלץ להתוודות שלא הביא עמו מספיק כסף, ורוברטס שילם את הסכום הדרוש לחדר.
אלן הדגים את תוכנת הבייסיק בהצלחה, ורוברטס, כמעט מיד, הציע לו משרת סגן נשיא, "מנהל התוכנה" של האלטייר.
אלן היה מתוסכל בהאניוול, וקיבל את ההצעה, וזמן קצר לאחר מכן "נשר" גייטס מלימודיו בהרווארד, והצטרף לאלן באלבקרקי.
גייטס לא היה שכיר של MITS, אף על פי שבפועל עבד בחברה כמו שאר העובדים, ומילא בה תפקידים שונים, בין השאר כעורך ותורם חשוב ל"עלון האלטייר", שהחברה החלה להפיץ למשתמשים ולמועדוני החובבים.
זו הייתה תחילתה של חברת מיקרוסופט (בשמה המקורי, "מיקרו-סופט"), ומפרש הבייסיק היה למוצר הראשון של החברה.
לצד מיקרוסופט, רשת החובבים ניהלה מאגרים של תוכנה שהופצה באופן חופשי בין המועדונים, כשפעמים רבות מי שביקש להעתיק תוכנה, התבקש, בתמורה, לנקב עוד סרט עבור מי שהתכנה הייתה ברשותו, שגם הוא בדרך כלל לא היה זה שיצר את התוכנה.
רוברטס קנה מיניבוס (או "ואן"), ובנה בו תצוגה ניידת, עם מספר מחשבים להדגמה, וצוותים מ-MITS החלו יוצאים ל"מסעי הופעות" ברחבי ארצות הברית, במהלכם מכרו מחשבים, קיבלו הזמנות, ובעיקר, סייעו לחובבים מקומיים לפתוח מועדוני חובבים בכל מקום בו ביקרו.
גייטס הצטרף לחלק ממסעי ההופעות כ"נציג מיקרו-סופט" (ומאוחר יותר כנציג מיקרוסופט).
אנקדוטה ידועה מהתקופה היא ה"מכתב הפתוח" שכתב גייטס לקהילת החובבים, ובו הוא מסביר מדוע אין זה ראוי להעתיק את הבייסיק של מיקרוסופט בלי לשלם - "Open Letter to Hobbyists".
כדי להשתמש באלטייר נחוץ זיכרון.
מפרש הבייסיק לבדו דורש כ-3KB, ונחוץ זיכרון נוסף לתוכנה עצמה ולנתונים בהם היא משתמשת, כך ש-4KB זיכרון הוא כמעט המינימום.
אם ממלאים באלטייר 17 חריצים (חריץ אחד שמור למעבד) בכרטיס הזיכרון המינימלי, של 256 בתים, המחשב המלא מכיל מעט יותר מ-4KB, המספיקים בדוחק.
אפשר במקום זה להשתמש בארבעה או חמישה כרטיסי RAM סטטי, של 1KB - מחיר הזיכרון בתצורה כזו הוא כ-$1000, כמעט כפול ממחיר המחשב (כשקונים אותו מורכב).
התצורה הרצויה למי שצריך 4KB או יותר של זיכרון היא שימוש בכרטיס הזיכרון הדינמי, אבל הכרטיסים של MITS היו ידועים לשמצה בחוסר אמינותם - החברה עצמה הריצה בקביעות 7 מחשבי אלטייר עם זיכרון דינמי, כדי שארבעה מהם יהיו שמישים רוב הזמן.
במצב זה, לא פלא שתוך זמן קצר החלו חברות קטנות (לפעמים מהנדס בודד שעובד במוסך הצמוד לביתו) לפתח ולמכור כרטיסי זיכרון שעובדים עם האלטייר, אמינים יותר וזולים יותר מהכרטיסים שהציעה MITS.
חברה אחת כזו הייתה Processor Techologies, או ProcTec, שהציעה כרטיסי זיכרון, ולאחר מכן כרטיסי קלט/פלט (לעומת הכרטיסים של MITS, כרטיס הקלט פלט הפופולרי של ProcTec כלל שני פורטים טוריים ופורט מקבילי על כרטיס אחד, ובדגמים מאוחרים יותר גם ממשק לטייפ קסטות על אותו כרטיס.
מאוחר יותר הציעה ProcTec כרטיס מסוף, המבוסס על מאמרו של לנקסטר מ-1973, בשינויים ושיפורים קלים, בשם Video Display Module 1 בדרך כלל מוכר כ-VDM-1. כרטיס זה היה כרטיס המסוף הראשון לאלטייר, ותוך זמן קצר הפך אחד הכרטיסים הפופולריים.
רוברטס זעם על "חוצפתם" של המתחרים, ואפילו שקל לתבוע כמה מהם משפטית, אבל התחרות נמשכה והתעצמה.
לא עבר זמן רב, והתחרות חרגה מכרטיסי זיכרון ועברה ללב העניין; כבר בדצמבר 1975, פחות משנה אחרי התחלת המכירות של האלטייר, החלה חברת IMSAI ("אימסאי") למכור את המחשב IMSAI 8080 – שיבוט של האלטייר.
האימסאי השתמש בארכיטקטורה של האלטייר עם מבנה פיזי וסידור כמעט זהים, ובאפיק S-100 ("אפיק אלטייר").
כרטיסים שנבנו עבור האלטייר עבדו באימסאיי, והמחשבים נמכרו במחירים דומים.
במחשב של אימסאיי תוקנו הפגמים הבולטים של האלטייר: ספק הכוח היה גדול יותר, המארז היה סולידי יותר, והעיקר - הכרטיסים שחברת אימסאיי מכרה היו אמינים יותר.
אימסאי מכרה לוח אם שלם ("לוח האם" של האלטייר מורכב מלוחות בני ארבעה חריצים כל אחד, שהחובב צריך "לשרשר" על ידי הלחמת 100 חוטים קצרים בין לוח לבא אחריו).